****

**Pielikums**

Daugavpils valstspilsētas pašvaldības domes 2025.gada \_\_.\_\_\_\_ lēmumam Nr.\_\_

“Par Sadarbības līguma noslēgšanu ar Izglītības un zinātnes ministriju”

**SADARBĪBAS LĪGUMS**

**par Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” investīcijas 2.1.2.1.i. nolūka “Pašvaldību pakalpojumu digitālā transformācija un pašvaldību atbalsta procesu modernizācija un centralizācija, t. sk. sadarbībā ar valsts pārvaldes institūcijām” aktivitātes projektā “Izglītību apliecinošu dokumentu reģistrs” īstenošanu**

*Līguma parakstīšanas datums ir pēdējā pievienotā droša elektroniskā paraksta laika zīmoga datums, Rīgā*

**Izglītības un zinātnes ministrija**, reģistrācijas Nr. 90000022399 (turpmāk – Ministrija vai Finansējuma saņēmējs), adrese: Vaļņu iela 2, Rīga, LV-1050, tās Izglītības kvalitātes valsts dienesta vadītājas, Izglītības un zinātnes ministrijas valsts sekretāra pienākumu izpildītājas Inita Juhņēvičas personā, kura rīkojas, pamatojoties uz Izglītības un zinātnes ministrijas 2024. gada 11. septembra rīkojumu Nr. 13-2.1e/24/456 “Par valsts sekretāra pienākumu izpildītāju” un saskaņā ar Ministru kabineta 2003. gada 16. septembra noteikumiem Nr. 528 “Izglītības un zinātnes ministrijas nolikums”, no vienas puses un

**Daugavpils valstspilsētas pašvaldība**, reģistrācijas Nr. 90000077325 (turpmāk – Sadarbības partneris), adrese: Krišjāņa Valdemāra iela 1, Daugavpils, LV-5401, Daugavpils valstspilsētas pašvaldības domes priekšsēdētāja Andreja Elksniņa personā, kurš rīkojas, pamatojoties uz Pašvaldību likumu 17.panta trešo daļu un Daugavpils valstspilsētas pašvaldības domes saistošo noteikumu Nr.8 “Daugavpils valstspilsētas pašvaldības nolikums” (apstiprināti ar Daugavpils valstspilsētas pašvaldības domes 27.07.2023. sēdes lēmumu Nr. 448, prot. Nr. 17., 1. §) 13. punktu, no otras puses, abas puses turpmāk kopā sauktas Puses, bet katra atsevišķi – Puse, saskaņā ar:

saskaņā ar Ministru kabineta 2024. gada 25. jūnija rīkojumu Nr. 522 “Par investīcijas 2.1.2.1.i. "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija, t. sk. sadarbībā ar valsts pārvaldes institūcijām" projekta "Izglītību apliecinošo dokumentu reģistrs" pases un koplietošanas pakalpojumu attīstības plāna apstiprināšanu”, kā arī saskaņā ar Centrālās finanšu līgumu aģentūras (turpmāk – Sadarbības iestāde) un Ministriju 2025.gada \_\_\_\_noslēgto vienošanos par projekta Nr. 2.1.2.1.i.0/2/24/I/CFLA/004“Izglītību apliecinošo dokumentu reģistrs” izstrādi un ieviešanu” (turpmāk – Projekts)

un **pamatojoties** uz

* Valsts pārvaldes iekārtas likuma 54. panta ceturto daļu un 55. panta ceturto daļu;
* Ministru kabineta 2022. gada 14. jūlija noteikumu Nr. 435 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena “Valsts pārvaldes, tai skaitā pašvaldību, digitālā transformācija" īstenošanas noteikumi” (turpmāk – ANM MK) 12., 28. un 29. punktu;
* Ministru kabineta 2023. gada 13. jūlija noteikumu Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.-2027. gada plānošanas periodā” 3., 4., 5. un 6. punktu,

**noslēdz** šādu sadarbības līgumu par Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” investīcijas 2.1.2.1.i. nolūka “Pašvaldību pakalpojumu digitālā transformācija un pašvaldību atbalsta procesu modernizācija un centralizācija, t. sk. sadarbībā ar valsts pārvaldes institūcijām” aktivitātes projektā “Izglītību apliecinošu dokumentu reģistrs” īstenošanu (turpmāk – Līgums).

# VISPĀRĪGAIS NOTEIKUMS

Līgumā lietotie termini tiek lietoti Eiropas Savienības struktūrfondu un Kohēzijas fonda 2021. - 2027. gada plānošanas perioda vadības likuma, uz tā pamata izdoto normatīvo aktu, t.sk., ANM MK noteikumu izpratnē.

# LĪGUMA PRIEKŠMETS

* 1. Puses vienojas sadarboties Projekta aktivitāšu īstenošanā, ievērojot Sadarbības partnerim Projekta ietvaros deleģētās aktivitātes saskaņā ar Līguma 3.3. punktā minēto, kā arī citus Līguma noteikumus.
	2. Deleģēto aktivitāšu īstenošanas termiņš: līdz Projekta īstenošanas darbības beigām.
	3. Puses visas aktivitātes Projekta ietvaros īsteno atbilstoši Līguma nosacījumiem un Projekta iesniegumam, kas tiek pievienots Līgumam ne vēlāk kā viena mēneša laikā no parakstīšanas dienas ar Sadarbības iestādi un ir Līguma neatņemama sastāvdaļa.
	4. Ja Projekta iesniegumā nepieciešams veikt grozījumus, kas tieši skar Sadarbības partneri, Ministrija pirms grozījumu projekta iesniegšanas Sadarbības iestādē nosūta tos saskaņošanai Sadarbības partnerim uz tā oficiālo elektronisko adresi. Ja Sadarbības partneris 5 (piecu) darba dienu laikā nesniedz rakstveida iebildumus vai ieteikumus uz ministrijas oficiālo elektronisko adresi, uzskatāms, ka Sadarbības partneris grozījumu projektu ir saskaņojis.
	5. Ja Projekta iesniegumā tiek veikti grozījumi, tad 3 (trīs) darba dienu laikā Ministrija nosūta grozīto Projekta iesniegumu uz Sadarbības partnera oficiālo elektronisko adresi un Sadarbības partnera pilnvarotās personas elektroniskā pasta adresi.
	6. Sadarbības partneris tiks pieaicināts piedalīties Projekta uzraudzības padomē, Projekta vadības grupā un Projekta darba grupās.

# PUŠU TIESĪBAS UN PIENĀKUMI

* 1. Projekta īstenošanas rezultātā radītās materiālās vērtības ir valsts īpašums, kas ir Sadarbības partnera vai citas publiskās pārvaldes iestādes (piemēram, cita Projekta sadarbības partnera) valdījumā, ja to nosaka vienošanās vai normatīvais akts.
	2. Pušu atbildība:
		1. Puses katra atsevišķi ir atbildīga par Projekta rezultātā radīto vērtību un ar to saistīto iegādes un lietošanas procedūru atbilstību normatīvo aktu prasībām;
		2. Pusēm ir pienākums Projekta ietvaros radītās materiālās vērtības un rezultātus izmantot atbilstoši Projekta mērķiem;
		3. Puses nodrošina Projekta darbībām nepieciešamo iepirkumu veikšanu atbilstoši publiskā iepirkuma procedūru reglamentējošajiem normatīvajiem aktiem;
		4. Puses nedrīkst ieķīlāt, iznomāt, apgrūtināt ar citām lietu tiesībām un atsavināt kustamo un nekustamo mantu, kas iegādāta par Projekta līdzekļiem (ja attiecināms) Projekta darbības laikā un 5 (piecus) gadus pēc Projekta noslēguma maksājuma apstiprināšanas Sadarbības iestādē.
	3. Sadarbības partnerim ir šādi pienākumi (turpmāk – Deleģētās aktivitātes):
		1. deleģēt pārstāvjus (maksimāli 2 (divi) pārstāvji) un piedalīties Projekta uzraudzības padomes sanāksmēs un rakstiski informēt par to Finansējuma saņēmēju 10 (desmit) dienu laikā pēc šī Līguma parakstīšanas;
		2. pēc Finansējuma saņēmēja aicinājuma, piedalīties Projekta darba grupu sanāksmēs, prasību definēšanā, testēšanā u.c. aktivitātēs sekojošu projekta darbību ietvaros:
			1. koplietošanas pakalpojuma valsts vienotā “Izglītības apliecinošo dokumentu reģistra” izstrāde un ieviešana;
			2. IKT risinājuma “Izglītības apliecinošu dokumentu reģistrs” koplietošanas e-pakalpojuma - “Pieteikšanās apliecības, sertifikāta vai to dublikāta saņemšanai” (EP-226) pilnveide un ieviešana.
		3. nodrošināt Projekta ietvaros radīto vērtību uzturēšanu vismaz 5 (piecus) gadus pēc Projekta noslēguma maksājuma apstiprināšanas Sadarbības iestādē, tai skaitā – nodrošina Projekta ietvaros iesaistīto Sadarbības partnera sistēmu vai to saskarņu darbību;
		4. izmantot aktivitāšu īstenošanas rezultātā pilnveidotos informācijas un komunikācijas tehnoloģiju (turpmāk - IKT) risinājumus atbilstoši Projekta ietvaros definētajiem mērķiem;
		5. nodrošināt IKT risinājuma izmantošanas uzsākšanu un turpmāku ekspluatāciju pašvaldības atbilstošajās izglītības iestādēs;
		6. veikt dokumentu apriti un lietvedības kārtošanu saistībā ar Deleģētajām aktivitātēm, ieviešot Projektam nodalītu lietu nomenklatūru;
		7. visos ar Projekta īstenošanu saistītajos dokumentos, t. sk. maksājuma uzdevumos, rīkojumos, rēķinos, pieņemšanas – nodošanas aktos norādīt Projekta identifikācijas numuru;
		8. pēc pieprasījuma 3 (trīs) darba dienu laikā (ja Puses nevienojas par citu termiņu) atbildēt uz jebkuru Ministrijas un Eiropas Savienības fondu vadībā iesaistītās institūcijas informācijas pieprasījumu un savas kompetences ietvaros sagatavot auditiem, kontrolēm un pārbaudēm nepieciešamos dokumentus, un nodrošināt to pieejamību;
		9. nodrošināt Līguma 4. punktā minēto dokumentu uzglabāšanu;
		10. nodrošināt piekļuvi ar Projekta ietvaros Deleģēto aktivitāšu īstenošanu saistītajiem dokumentiem, kas attiecas uz veicamo finanšu kontroli vai auditu, Projekta īstenošanu uzraugošajām institūcijām 5 (piecus) gadus pēc Projekta noslēguma pārskata apstiprināšanas;
		11. pēc Ministrijas ierosinājuma sniegt atbalstu publicitātes pasākumiem un informācijas sniegšanā par Projekta aktivitātēm un iespējām;
		12. nekavējoties, bet ne vēlāk kā 3 (trīs) darba dienu laikā paziņot Ministrijai par jebkuru notikumu, kas varētu izraisīt īslaicīgu vai pilnīgu Projekta izbeigšanu vai citas būtiskas izmaiņas Projektā;
		13. nodrošināt Projekta uzraudzībai nepieciešamo rādītāju apkopošanu un datu uzkrāšanu par Sadarbības partnera Projekta ietvaros radītajiem rezultātiem, un sniegt šādu informāciju pēc Ministrijas pieprasījuma;
		14. nepieļaut interešu konfliktu Projekta īstenošanā. Par iespējamām interešu konflikta situācijām nekavējoties, bet ne vēlāk kā 3 (trīs) darba dienu laikā informēt Ministriju. Interešu konflikta jēdziens ir tulkojams atbilstoši spēkā esošajiem Eiropas Savienības un Latvijas Republikas normatīvajiem aktiem, ar to saprotot ikvienu situāciju, kad personīgu, ģimenes, ekonomisko interešu vai citu apstākļu dēļ var tikt apšaubīta personas objektivitāte, pieņemot būtiskus, ar Projekta īstenošanu saistītus lēmumus;
		15. īstenot komunikācijas pasākumus, kā arī nodrošināt publicitātes un vizuālās identitātes prasību izpildi atbilstoši Eiropas Parlamenta un Padomes 2021. gada 12. februāra regulas Nr. 2021/241, ar ko izveido Atveseļošanas un noturības mehānismu 34. panta 2. punktam un Eiropas Komisijas un Latvijas Republikas Atveseļošanas un noturības mehānisma finansēšanas nolīguma 10. pantam:
			1. Projekta īstenošanas laikā nodrošināt aktuālās informācijas publicēšanu Sadarbības iestādes tīmekļa vietnē, atjaunojot informāciju ne retāk kā reizi pusgadā;
			2. informatīvā plakāta izvietošana Sadarbības partnera telpās visā Projekta īstenošanas periodā.
	4. Sadarbības partnerim ir šādas tiesības:
		1. rīkoties ar informāciju saistībā ar Projektu, ievērojot normatīvajos aktos noteiktās prasības attiecībā uz informācijas apriti un atklātību, lai īstenotu Deleģētās aktivitātes;
		2. pieprasīt un saņemt Deleģēto aktivitāšu īstenošanai nepieciešamo informāciju no Ministrijas;
		3. ierosināt Projekta grozījumus.
	5. Ministrijai ir šādi pienākumi:
		1. nodrošināt Projekta pārvaldību saskaņā ar Projekta iesniegumā noteikto Projekta vadības struktūru un tās aprakstu;
		2. nodrošināt Sadarbības partnerim Līguma 3.1. apakšpunktā minēto finansējumu Deleģēto aktivitāšu īstenošanai un rezultātu sasniegšanai;
		3. nodrošināt Projekta koordinatora darbu, t.sk. savlaicīgi sniedzot visu Sadarbības partnerim nepieciešamo dokumentāciju, konsultācijas un informatīvo atbalstu, kas saistīts ar Līguma izpildi un Projekta īstenošanu;
		4. pēc pieprasījuma 3 (trīs) darba dienu laikā (ja Puses nevienojas par citu termiņu) reaģēt uz jebkuru Sadarbības partnera informācijas pieprasījumu par Deleģētajām aktivitātēm un Līguma izpildes jautājumiem;
		5. piedalīties tehniskās specifikācijas un iepirkuma dokumentācijas izstrādē un organizēt iepirkumus saskaņā ar Projekta iepirkumu plānu;
		6. savlaicīgi piesaistīt partneriestādes Sadarbības partnerim Deleģēto aktivitāšu īstenošanai, noslēgt atbilstošus sadarbības līgumus ar tiem, kā arī nodrošināt partneru dalību Sadarbības partnera organizētajās darba grupās;
		7. atbilstoši Projekta darbības ietvaros izstrādātās funkcionalitātes ietvaram virzīt nepieciešamos tiesiskā regulējuma grozījumus, lai tie būtu spēkā ar Projekta ieviešanu produkcijā dienu;
		8. informēt Sadarbības partneri par kārtību Deleģēto aktivitāšu un resursu plānošanai, pārvaldībai un uzraudzībai un izmaiņām tajā;
		9. nekavējoties, bet ne vēlāk kā 3 (trīs) darba dienu laikā informēt Sadarbības partneri par jebkādu notikumu, kas varētu izraisīt īslaicīgu vai pilnīgu Projekta izbeigšanu vai citas izmaiņas Projekta īstenošanā;
		10. informēt Sadarbības partneri par Projekta darba grupas sanāksmēm, Projekta vadības grupas un Projekta uzraudzības padomes sanāksmēm, kurās Sadarbības partneris tiek aicināts piedalīties, vismaz 3 (trīs) darba dienas iepriekš;
		11. ja Sadarbības iestāde ar savu lēmumu atzīst Sadarbības partnera attiecināmos izdevumus par neatbilstoši veiktiem, Ministrija ietur neatbilstoši veiktos izdevumus no finansējuma Deleģēto aktivitāšu īstenošanai vai sadarbības partneris tos atmaksā Ministrijai norādītā kontā.
	6. Ministrijai ir šādas tiesības:
		1. pieprasīt Sadarbības partnerim jebkādu informāciju par Deleģēto aktivitāšu ieviešanas gaitu, veikt pārbaudes Projekta īstenošanas vietās (izglītības iestādēs);
		2. konstatējot Deleģēto aktivitāšu īstenošanā neatbilstību normatīvajiem aktiem vai Līguma noteikumiem, rīkoties saskaņā ar normatīvo aktu prasībām un uzdot Sadarbības partnerim novērst neatbilstību, savstarpēji vienojoties par termiņu, ja Sadarbības partneris neatbilstību minētajā termiņā nenovērš, Ministrijai ir tiesības vienpusēji atkāpties no Līguma, 5 (piecas) darba dienas iepriekš par to brīdinot Sadarbības partneri;
		3. izmantot citas normatīvajos aktos un Līgumā paredzētās tiesības.

# AR PROJEKTA ĪSTENOŠANU SAISTĪTIE DOKUMENTI UN TO GLABĀŠANAS TERMIŅŠ

* 1. Sadarbības partneris nodrošina visas ar Deleģēto aktivitāšu īstenošanu saistīto datņu un dokumentācijas uzglabāšanu, tajā skaitā ar Deleģēto aktivitāšu saistīto korespondenci, konkursu sludinājumus, nolikumus, iepirkumu procedūru dokumentāciju, darba veicēju, pakalpojumu sniedzēju piedāvājumus un piedāvājumu vērtēšanas dokumentāciju, Deleģēto aktivitāšu ietvaros noslēgtos līgumus un ar līgumiem saistīto korespondenci, veikto darbu un pakalpojumu apliecinošo dokumentāciju, veikto maksājumu dokumentāciju (rēķinus, maksājuma uzdevumus, bankas paziņojums par veiktajiem izdevumiem), attaisnojuma dokumentus u.c., ievērojot Eiropas Savienības un Latvijas Republikas normatīvajos aktos paredzētos dokumentu glabāšanas noteikumus.
	2. Pēc Projekta īstenošanas visus ar Deleģēto aktivitāšu īstenošanu saistīto dokumentu oriģinālus, tajā skaitā Projekta ietvaros noslēgto līgumu, veikto darbu, sniegto pakalpojumu apliecinošo dokumentu, veikto maksājumu apliecinošo dokumentu oriģinālus vai to atvasinājumus ar juridisku spēku, Sadarbības partneris uzglabā saskaņā ar termiņu, ko Sadarbības iestāde paziņo Ministrijai. Ministrija 10 (desmit) darba dienu laikā pēc Sadarbības iestādes sniegtās informācijas par Projekta dokumentu un vērtību glabāšanas termiņiem saņemšanas, paziņo šo termiņu Sadarbības partnerim.

# 5. PUŠU SADARBĪBA UN PILNVAROTĀS PERSONAS

* 1. Līguma izpildei katra no Pusēm nosaka vienu vai vairākas pilnvarotās personas, kuru pienākums ir kontrolēt un koordinēt Līguma izpildi un piedalīties Projekta īstenošanas pasākumos, kā arī sazināties ar otras Puses kontaktpersonām, kā saziņas veidu izmantojot kontaktpersonas elektroniskā pasta adresi.
	2. Ministrijas pilnvarotā persona:
		1. Izglītības un zinātnes ministrijas Informācijas tehnoloģiju departamenta direktore **Dace Zaļkalne**, Dace.Zalkalne@izm.gov.lv, tālr.nr.: 67047881;
		2. Izglītības un zinātnes ministrijas Informācijas tehnoloģiju departamenta projektu vadītāja **Laura Metlāne**, Laura.Metlāne@izm.gov.lv, tālr.nr.: 67047910.
	3. Sadarbības partnera pilnvarotā persona:

Izglītības pārvaldes vadītāja **Marina Isupova**, marina.isupova@ip.daugavpils.lv, tālr. Nr. 29140955;

* 1. Ja kāda no Pusēm maina Līguma 5.2. un 5.3. apakšpunktā noteiktās pilnvarotās personas, tad šai Pusei par izmaiņām jāpaziņo otrai Pusei rakstiski 3 (trīs) darba dienu laikā.
	2. Jebkurš oficiāls paziņojums, lūgums, pieprasījums vai cita informācija saskaņā ar Līgumu tiek noformēta rakstiski.
	3. Saziņa informatīvajos vai organizatoriskajos jautājumos organizējama, izmantojot Līguma 5.2. un 5.3. apakšpunktā norādītās pilnvaroto personu elektroniskā pasta adreses.
	4. Puses apņemas atklāti, pamatoti un argumentēti, skaidrot sabiedrībai un masu informācijas līdzekļiem lēmumus, kas pieņemti Projekta ietvaros. Puses pauž vienotu nostāju visos jautājumos, kas ir saistīti ar Projekta īstenošanu, iepriekš tos saskaņojot.

# KONFIDENCIALITĀTE

* 1. Puses apņemas bez otras Puses iepriekšējas rakstveida piekrišanas neizpaust informāciju, ko tā ieguvusi Līguma izpildes gaitā un kurai Puse ir piešķīrusi ierobežotas pieejamības statusu.
	2. Puses apņemas ievērot konfidencialitāti attiecībā uz otras Puses saimnieciska, tehniska vai zinātniska rakstura lietām, kurām viena no Pusēm ir noteikusi konfidencialitātes statusu vai ierobežotas pieejamības informācijas statusu Līguma ietvaros.
	3. Jebkāda informācija, ko Līguma darbības laikā katra Puse iegūst no citas Puses, bez iepriekšējās saskaņošanas ar citu Pusi var tikt atklāta tikai normatīvajos aktos paredzētajos gadījumos un kārtībā.
	4. Konfidencialitātes noteikumi darbojas Līguma darbības laikā un paliek spēkā pēc Līguma darbības beigām.
	5. Konfidenciālas informācijas izpaušana trešajām personām netiks uzskatīta par Līguma pārkāpumu šādos gadījumos:
		1. konfidenciāla informācija tiek izpausta vai nodota kompetentām valsts varas, administratīvajām, tiesu vai tamlīdzīgām iestādēm vai citām trešajām personām tiesību aktos noteiktajos gadījumos un kārtībā ar noteikumu, ka saņēmēja Puse savu iespēju robežās nekavējoties paziņo par to nododošajai otrai Pusei (ja vien nebūs tiešs kompetento iestāžu aizliegums to darīt);
		2. konfidenciāla informācija tiek izpausta vai nodota trešajām personām pēc tam, kad šī pati konfidenciālā informācija neatkarīgi no saņēmējas Puses ir kļuvusi publiski zināma vai brīvi pieejama trešajām personām.
	6. Par konfidencialitātes pārkāpumu netiks uzskatīts un konfidencialitātes pienākums neattiecas uz šādu informāciju:
		1. kura ir publiski pieejama pirms Līguma noslēgšanas;
		2. kura kļūst publiski pieejama bez saņēmējas puses vainas;
		3. kura ir nodota saņēmējai pusei bez konfidencialitātes pienākuma;
		4. kuru saņēmēja puse ir radījusi neatkarīgi no Izpaudējas puses.

# NEPĀRVARAMA VARA

* 1. Puses tiek atbrīvotas no Līguma nosacījumu izpildes, ja tā cēlonis ir nepārvarama vara, no Pušu gribas neatkarīgi notikumi, kuru iestāšanās nav atkarīga no Pušu gribas un iespējām tos kontrolēt, un kuru rezultātā Līgumu vairs nav iespējams izpildīt. Pie šādiem notikumiem ir pieskaitāmi arī, bet ne tikai, stihiskas nelaimes (dabas katastrofas), streiki, karadarbība, būtiskās un neparedzamas izmaiņas normatīvajos aktos.
	2. Puse, kura nepārvaramas varas dēļ nevar izpildīt savas saistības, 3 (trīs) dienu laikā par to rakstveidā informē otru Pusi un pamato cēloņsakarību starp šo faktu un nespēju izpildīt saistības.
	3. Nepārvaramas varas gadījumā sadarbība tiek apturēta uz attiecīgā nepārvaramas varas notikuma pastāvēšanas laiku, un ar šo Līgumu noteikto saistību izpildes termiņš ir attiecīgi pagarināms. Pēc nepārvaramās varas notikuma Puses savstarpēji vienojas par jaunu Līguma izpildes termiņu, ņemot vērā visus nepārvaramās varas notikuma apstākļus un atbilstoši Ministrijas ar Sadarbības iestādi noslēgtās vienošanās par Projekta īstenošanu nosacījumiem.
	4. Ja nepārvaramas varas apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības atkāpties no tā izpildes, par to rakstveidā brīdinot otru Pusi vismaz 20 (divdesmit) darba dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies Līguma laušanas rezultātā.

# CITI NOTEIKUMI

* 1. Pusēm saglabājas autora mantiskās tiesības uz tiem dokumentiem, materiāliem, datiem vai programmatūru, kura ir tikusi izmantota Līguma izpildes ietvaros un uz kurām Pusēm ir bijušas autora mantiskās tiesības jau pirms Līguma spēkā stāšanās brīža.
	2. Sadarbības partnerim saglabājas visas autora mantiskās tiesības uz Līguma ietvaros un par Sadarbības partnera līdzekļiem radīto (ieskaitot tā pasūtīto) Programmatūru vai citu Līguma izpildījumu, ja vien Puses saskaņā ar šo Līgumu nevienojas citādi.
	3. Līgums stājas spēkā ar brīdi, kad Līgumu ir parakstījušas abas Puses un ir spēkā līdz pilnīgai Pušu saistību izpildei.
	4. Strīdus, kas radušies Līguma izpildes laikā, Puses risina savstarpēju pārrunu ceļā, ja vienošanās netiek panākta strīdu risina saskaņā ar Latvijas Republikas normatīvajiem aktiem.
	5. Puses 10 (desmit) darba dienu laikā rakstiski paziņo otrai Pusei par tās rekvizītu maiņu.
	6. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.
	7. Līgums sagatavots un parakstīts ar drošu elektronisko parakstu un satur laika zīmogu. Pusēm ir pieejama abpusēji parakstīta Sadarbības līguma elektroniskā versija, kurām ir vienāds juridiskais spēks.

|  |  |
| --- | --- |
| **Finansējuma saņēmējs:**Izglītības kvalitātes valsts dienesta vadītāja,Izglītības un zinātnes ministrijasvalsts sekretāra pienākumu izpildītājaInita Juhņēviča | **Sadarbības partneris:**Daugavpils valstspilsētas pašvaldības priekšsēdētājs A.Elksniņš |